2. ranga armijas komandieris

2. ranga armijas komandieris (pavēlnieks) jeb 2. ranga komandarms (krievu: командующий армией 2-го ранга) bija augstākā komandējošā sastāva dienesta pakāpe Sarkanajā armijā.

2. ranga komandarma pakāpe ieviesta 1935. gada 22. septembrī ar PSRS CIK un PSRS TKP lēmumu. Augstāka pakāpe bija 1. ranga armijas komandieris, zemāka — korpusa komandieris.

Daudzi 2. ranga komandarmi nošauti Lielajā terorā, tostarp visi 10 virsnieki, kas šo pakāpi ieguvuši 1935. gadā. Pēc Lielā terora 1940. gada jūnijā Sarkanajā armijā bija 21 2. ranga komandarms.

1940. gada 7. maijā ar PSRS AP Prezidija dekrētu Sarkanajā armijā ieviestas ģenerāļu pakāpes, kas aizstāja komandieru pakāpes. Pāratestācijā par armijas ģenerāļiem kļuva 2, par ģenerālpulkvežiem — 7, par ģenerālleitnantiem — 12 2. ranga komandarmi.
+Līdzvērtīgās pakāpes citos karaspēka veidosKaraspēka veids / sastāvsAtbilstošā pakāpe / amatsKomandējošais sastāvsIekšlietu Tautas komisariāts 2. ranga valsts drošības komisārs
 milicijas direktors
 (IeTK karavīriem un robežsargiem pakāpes kā Sarkanajā armijā)Sarkanās armijas Jūras spēki2. ranga flotes flagmanisPriekšniecības sastāvsinženieri sauszemes un gaisa spēkosarmijas inženierisinženieri jūras spēkosflotes inženieris—flagmanisvisu karaspēka veidu politiskais sastāvs2. ranga armijas komisārsvisu karaspēka veidu saimnieciskais sastāvsarmijas intendantsvisu karaspēka veidu juridiskais sastāvsarmijas militārais juristsvisu karaspēka veidu medicīniskais sastāvsarmijas ārstsvisu karaspēka veidu veterinārais sastāvsarmijas veterinārārsts

Kategorija:2. ranga komandarmi
Kategorija:PSRS Bruņoto spēku dienesta pakāpes